Isental iɣef i d-tettawi tira tunggalant tuntit ugten yerna mgaraden. Cudden ɣer waddad n tmeṭṭut. Gar tnaggalin timezwura yebɣan ad yerẓen lqid, i tlawin akken ad kecment deg wannar n tira n wungal, d tanaggalt Kudac Lynda. Tagi d tamezwarut i yuran s tutlayt taqbaylit, ungal s uzwel  Aɛecciw n tmes  i d-yeffɣen deg useggas n 2009. Ungal-a yuwi-d, ad d-yeglem udem n tlawin yettwaḥeqqren, tid yebɣan ad snufsent, ad sɛunt izerfan, am yirgazen di tmetti neɣ deg uxeddim.